Yahoo müüb osaluse Hiina suurimas
internetikaubanduse keskkonnas Alibaba.com, teenides sellelt 1,17 miljardit
Hongkongi dollarit (151 mln USA dollarit ehk 1,62 miljardit krooni), vahendab
Bloomberg.
UBS, kes aktsiate müüki läbi viis, pani müüki 57,5 miljonit aktsiat hinnaga 19,80 kuni 20,30 Hongkongi dollarit tükist. Seda on vastavalt 6,4 kuni 4 protsenti vähem tänasest aktsia sulgemishinnast. Aktsiate kogus vastab 1,1 protsendile ettevõtte aktsiatest.
Yahoo müüb Alibaba aktsiaid, mille hind on tänavu Hongkongi börsil enam kui neljakordistunud.
Alibaba aktsia hind tõusis täna 3,7 protsenti, 21,15 Hongkongi dollarile.